Από την πλευρά του, ο πρέσβυς και Πρόεδρος των Special Olympics Hellas κύριος Διονύσιος Κοδέλλας, τόνισε: «Το συγκεκριμένο πρόγραμμα μου αφήνει συναισθήματα χαράς και ευγνωμοσύνης για τον Παναθηναϊκό Superfoods, αλλά το σημαντικότερο είναι ότι αφήνει στους αθλητές μας την αίσθηση ότι έχουν ενταχθεί. Έβλεπα τον ενθουσιασμό τους κάθε φορά που ήταν να έρθουν στο πρόγραμμα, όλες αυτές τις εβδομάδες που έχουν ενταχθεί μαζί σας στο One Team. Είμαστε πανευτυχείς γιατί μια τέτοια μεγάλη ομάδα μας έχει “υιοθετήσει”. Σήμερα έχουμε έρθει και θα δούμε τους αθλητές μας να παίζουν με τους αθλητές του Παναθηναϊκού Superfoods, να τους γνωρίσουν και να μιλήσουν μαζί τους. Επίσης, θα ήθελα να τονίσω πως ανάμεσα σε όλα αυτά που κάνει ο Παναθηναϊκός Superfoods για εμάς, είναι και το ότι έχει παρακινήσει τους δικούς του χορηγούς να γίνουν και δικοί μας και αυτό είναι ένα μεγάλο επίτευγμα».